പഞ്ചാബ് മുഖ്യമന്ത്രിയുടെ മകന്റെ വിവാഹത്തില് പങ്കെടുക്കാതെ ക്ഷേത്ര സന്ദര്ശനം നടത്തി സിദ്ദു മൊഹാലി: പഞ്ചാബ് മുഖ്യമന്ത്രി ചരണ്ജിത് സിങ് ചന്നിയുടെ മകന്റെ വിവാഹത്തില് പി.സി.സി അധ്യക്ഷന് നവ്ജോത് സിങ് സിധു പങ്കെടുത്തില്ലെന്ന് വിവരം . മൊഹാലിയിലെ ഗുരുദ്വാരയില് വെച്ച് ഞായറാഴ്ചയാണ് ചന്നിയുടെ മകന് നവ്ജിത് സിങ് അംലാല സ്വദേശിനിയായ സിമ്രന്ദീര് കൗറിനെ വിവാഹം കഴിച്ചത് . ഈ സമയം , പി.ഡബ്ല്യു.ഡി മന്ത്രി വിജയ് ഇന്ദര് സിംഗ്ലക്കും രാജ് കുമാര് ചബ്ബേവാള് എം.എല്.എക്കുമൊപ്പം ജമ്മുവിലെ വൈഷ്ണോ ദേവി ക്ഷേത്രം സന്ദര്ശിക്കുകയായിരുന്നു സിധു. ക്ഷേത്ര സന്ദര്ശനത്തിന്റെ ചിത്രങ്ങള് സിധു ട്വിറ്ററില് പങ്കുവെച്ചിട്ടുണ്ട്. പഞ്ചാബ് ഗവര്ണര് ബന്വാരിലാല് പുരോഹിത്, കോണ്ഗ്രസ് ജനറല് സെക്രട്ടറിഹരീഷ് റാവത്ത്, ഉപമുഖ്യമന്ത്രിമാരായ സുഖ്ജീന്ദര് സിങ് രണ്ദാവ, ഒ.പി സോണി, മന്ത്രിമാരായ മന്പ്രീത് സിങ് ബാദല, ഭ്രം മൊഹീന്ദ്ര, പര്ഗത് സിങ്, തപ്ത് രജീന്ദര് ബജ്വ, മനീഷ് തിവാരി എം.പി തുടങ്ങിയവര് ലളിതമായി നടന്ന വിവാഹത്തില് പങ്കെടുത്തു.The post പഞ്ചാബ് മുഖ്യമന്ത്രിയുടെ മകന്റെ വിവാഹത്തില് പങ്കെടുക്കാതെ ക്ഷേത്ര സന്ദര്ശനം നടത്തി സിദ്ദു first appeared on MalayalamExpressOnline.